CELEX: 32020D1808
Language: mt
Date: 2020-11-30 00:00:00
Title: Deċiżjoni ta’ Implimentazzjoni tal-Kummissjoni (UE) 2020/1808 tat-30 ta’ Novembru 2020 li temenda d-Deċiżjoni ta’ Implimentazzjoni (UE) 2019/1698 fir-rigward tal-istandards Ewropej għal ċerti oġġetti tal-kura tat-tfal, l-għamara tat-tfal, it-tagħmir fiss għall-eżerċizzju, u l-propensità ta’ qbid tas-sigaretti (Test b’rilevanza għaż-ŻEE)

1.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 402/140
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/1808
         tat-30 ta’ Novembru 2020
         li temenda d-Deċiżjoni ta’ Implimentazzjoni (UE) 2019/1698 fir-rigward tal-istandards Ewropej għal ċerti oġġetti tal-kura tat-tfal, l-għamara tat-tfal, it-tagħmir fiss għall-eżerċizzju, u l-propensità ta’ qbid tas-sigaretti
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva Nru 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti (1), u b’mod partikulari l-ewwel subparagrafu tal-Artikolu 4(2) tagħha,
         Billi:
         
                     (1)
                  
                  
                     Skont it-tieni subparagrafu tal-Artikolu 3(2) tad-Direttiva 2001/95/KE prodott għandu jitqies bħala sikur sa fejn u sakemm jirrigwarda r-riskji u l-kategoriji tar-riskji koperti bl-istandards nazzjonali rilevanti, meta jkun konformi mal-istandards nazzjonali volontarji li jittrasponu l-istandards Ewropej, li r-referenzi tagħhom ikunu ġew ippubblikati mill-Kummissjoni f’Il-Ġurnal Uffiċjali tal-Unjoni Ewropea, skont l-Artikolu 4 ta’ din id-Direttiva.
                  
               
                     (2)
                  
                  
                     Fil-25 ta’ Marzu 2008, il-Kummissjoni adottat id-Deċiżjoni 2008/264/KE (2) dwar rekwiżiti ta’ sikurezza kontra n-nar li għandhom jiġu ssodisfati mill-istandards Ewropej għas-sigaretti.
                  
               
                     (3)
                  
                  
                     Permezz tal-ittra M/425 tas-27 ta’ Ġunju 2008, il-Kummissjoni għamlet talba lis-CEN biex iħejji standards Ewropej relatati mar-rekwiżiti ta’ sikurezza kontra n-nar għas-sigaretti. Fuq il-bażi ta’ din it-talba, is-CEN adotta l-istandard EN ISO 12863:2010 “Metodu tat-test għall-valutazzjoni tal-propensità ta’ qbid tas-sigaretti” u l-emenda għal dak l-istandard - EN ISO 12863:2010/A1:2016. L-istandard u l-emenda tiegħu ġew ippubblikati bid-Deċiżjoni ta’ Implimentazzjoni tal-Kummissjoni (UE) 2019/1698 (3). Biex tiġi żgurata applikazzjoni korretta u konsistenti tal-istandard EN ISO 12863:2010 kif emendat bl-EN ISO 12863:2010/A1:2016 u biex jiġu introdotti korrezzjonijiet tekniċi, is-CEN adotta r-rettifika EN ISO 12863:2010/AC:2011. L-istandard EN ISO 12863:2010 kif emendat bl-EN ISO 12863:2010/A1:2016 u kif ikkoreġut mill-EN ISO 12863:2010/AC:2011 jikkonforma mar-rekwiżit tas-sikurezza ġenerali stabbilit fid-Direttiva 2001/95/KE. Huwa għalhekk xieraq li tiġi ppubblikata r-referenza tar-rettifika EN ISO 12863:2010/AC:2011 f’Il-Ġurnal Uffiċjali tal-Unjoni Ewropea flimkien mar-referenza tal-istandard EN ISO 12863:2010 u l-emenda tiegħu EN ISO 12863:2010/A1:2016.
                  
               
                     (4)
                  
                  
                     Fit-2 ta’ Lulju 2010, il-Kummissjoni adottat id-Deċiżjoni 2010/376/UE (4) dwar ir-rekwiżiti tas-sigurtà li jridu jissodisfaw l-istandards Ewropej għal ċerti prodotti fl-ambjent tal-irqad għat-tfal.
                  
               
                     (5)
                  
                  
                     Permezz tal-ittra M/497 tal-20 ta’ Ottubru 2011, il-Kummissjoni għamlet talba lis-CEN biex ifassal standards Ewropej dwar is-sikurezza ta’ oġġetti għall-kura tat-tfal soġġetti għal riskji relatati mal-ambjent tal-irqad (riskji tal-cluster 2), b’mod partikolari, saqqijiet għas-sodod tat-trabi, cot bumpers, sodod sospiżi għat-tfal, duvets għat-tfal, u sleep bags għat-tfal.
                  
               
                     (6)
                  
                  
                     Fuq il-bażi tat-talba M/497, is-CEN adotta l-istandard EN 16890:2017 “L-għamara tat-tfal - Saqqijiet għas-sodod tat-tfal u bennieni - Ir-rekwiżiti ta’ sikurezza u l-metodi tal-ittestjar”. L-istandard EN 16890:2017 jikkonforma mar-rekwiżit ġenerali tas-sikurezza stabbilit fid-Direttiva 2001/95/KE. Għalhekk, ir-referenza tagħha jeħtieġ li tiġi ppubblikata f’Il-Ġurnal Uffiċjali tal-Unjoni Ewropea.
                  
               
                     (7)
                  
                  
                     Fis-6 ta’ Jannar 2010, il-Kummissjoni adottat id-Deċiżjoni 2010/9/UE (5) dwar ir-rekwiżiti ta’ sikurezza li għandhom jiġu sodisfati mill-istandards Ewropej għal sedili tal-banju, strumenti awżiljari tal-banju u banjijiet u saqajn tagħhom għat-trabi u t-tfal iż-żgħar.
                  
               
                     (8)
                  
                  
                     Permezz tal-ittra M/464 tat-3 ta’ Mejju 2010, il-Kummissjoni għamlet talba lis-CEN biex ifassal standards Ewropej biex jiġu indirizzati r-riskji ewlenin assoċjati mas-sikurezza ta’ oġġetti għall-kura tat-tfal soġġetti għal riskji relatati ma’ għarqa (riskji tal-cluster 1), b’mod partikolari ċrieki tal-banju, għodod tal-banju, banjijiet u stands.
                  
               
                     (9)
                  
                  
                     Fuq il-bażi tat-talba M/464, is-CEN adotta l-istandard EN 17022:2018 “Oġġetti għall-kura tat-tfal - Għajnuniet għall-banju - Rekwiżiti ta’ sikurezza u metodi tal-ittestjar”. L-istandard EN 17022:2018 jikkonforma mar-rekwiżit ġenerali tas-sikurezza stabbilit fid-Direttiva 2001/95/KE. Għalhekk, ir-referenza tagħha jenħtieġ li tiġi ppubblikata f’Il-Ġurnal Uffiċjali tal-Unjoni Ewropea.
                  
               
                     (10)
                  
                  
                     Fuq il-bażi tat-talba M/464, is-CEN adotta l-istandard EN 17072:2018 “Oġġetti għall-kura tat-tfal - Banjijiet, stands u tagħmir mhux awtonomu għall-għajnuna fil-banju - Rekwiżiti ta’ sikurezza u metodi tal-ittestjar”. L-istandard EN 17072:2018 jikkonforma mar-rekwiżit ġenerali tas-sikurezza stabbilit fid-Direttiva 2001/95/KE. Għalhekk, ir-referenza tagħha jenħtieġ li tiġi ppubblikata f’Il-Ġurnal Uffiċjali tal-Unjoni Ewropea.
                  
               
                     (11)
                  
                  
                     Fl-24 ta’ Lulju 2011, il-Kummissjoni adottat id-Deċiżjoni 2011/476/UE (6) dwar rekwiżiti ta’ sigurtà li għandhom jiġu ssodisfati mill-istandards Ewropej għal tagħmir fiss għat-taħriġ.
                  
               
                     (12)
                  
                  
                     Permezz tal-ittra M/506 tal-5 ta’ Settembru 2012, il-Kummissjoni għamlet talba lis-CEN biex ifassal standards Ewropej li jindirizzaw ir-riskji ewlenin assoċjati ma’ tagħmir fiss għall-eżerċizzju skont ir-rekwiżiti tas-sikurezza. Fuq il-bażi ta’ din it-talba, is-CEN adotta l-istandard EN ISO 20957–9:2016 “Tagħmir fiss għall-eżerċizzju - Parti 9: Trainers ellittiċi, rekwiżiti ta’ sikurezza speċifiċi addizzjonali u metodi tal-ittestjar (ISO 20957-9:2016)” li ġie ppubblikat mid-Deċiżjoni ta’ Implimentazzjoni (UE) 2019/1698.
                  
               
                     (13)
                  
                  
                     B’kont meħud tal-għarfien ġdid, is-CEN irreveda l-istandard EN ISO 20957-9:2016. Dan irriżulta fl-adozzjoni tal-emenda EN ISO 20957-9:2016/A1:2019 “Tagħmir fiss għall-eżerċizzju - Parti 9: Trainers ellittiċi, rekwiżiti ta’ sikurezza speċifiċi addizzjonali u metodi tal-ittestjar - Emenda 1 (ISO 20957-9:2016/Amd 1:2019)”. L-istandard EN ISO 20957-9:2016 kif emendat bl-istandard EN ISO 20957-9:2016/A1:2019 huwa konformi mar-rekwiżit ġenerali tas-sikurezza stabbilit fid-Direttiva 2001/95/KE. Ir-referenza tal-emenda EN ISO 20957-9:2016/A1:2019 jenħtieġ għalhekk li tiġi ppubblikata f’Il-Ġurnal Uffiċjali tal-Unjoni Ewropea flimkien mar-referenza tal-istandard EN ISO 20957-9:2016.
                  
               
                     (14)
                  
                  
                     Ir-referenzi tal-istandards Ewropej adottati b’appoġġ għad-Direttiva 2001/95/KE huma ppubblikati bid-Deċiżjoni ta’ Implimentazzjoni (UE) 2019/1698. Biex jiġi żgurat li r-referenzi tal-istandards Ewropej abbozzati b’appoġġ għad-Direttiva 2001/95/KE jiġu elenkati f’att wieħed, ir-referenzi rilevanti tal-istandards il-ġodda, l-emendi u l-korrezzjonijiet għall-istandards jenħtieġ li jiġu inklużi fid-Deċiżjoni ta’ Implimentazzjoni (UE) 2019/1698.
                  
               
                     (15)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2019/1698 tiġi emendata skont dan.
                  
               
                     (16)
                  
                  
                     Il-konformità mal-istandards nazzjonali rilevanti li jittrasponu l-istandards Ewropej li r-referenzi tagħhom ġew ippubblikati f’Il-Ġurnal Uffiċjali tal-Unjoni Ewropea tagħti preżunzjoni ta’ sikurezza sa fejn jirrigwardaw ir-riskji u l-kategoriji ta’ riskji koperti mill-istandard nazzjonali rilevanti, mid-data tal-pubblikazzjoni tar-referenza tal-istandard Ewropew f’Il-Ġurnal Uffiċjali tal-Unjoni Ewropea. Għalhekk, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               
                     (17)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat stabbilit bid-Direttiva 2001/95/KE,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni ta’ Implimentazzjoni (UE) 2019/1698 huwa emendat skont l-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-30 ta’ Novembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 11, 15.1.2002, p. 4.
         
            (2)  Id-Deċiżjoni tal-Kummissjoni 2008/264/KE tal-25 ta’ Marzu 2008 dwar rekwiżiti ta’ sikurezza kontra n-nar li għandhom jiġu sodisfati mill-istandards Ewropej għas-sigaretti skont id-Direttiva 2001/95/KE tal-Parlament Ewropew u tal-Kunsill (ĠU L 83, 26.3.2008, p. 35).
         
            (3)  Id-Deċiżjoni ta’ Implimentazzjoni tal-Kummissjoni (UE) 2019/1698 tad-9 ta’ Ottubru 2019 dwar standards Ewropej għall-prodotti abbozzati b’appoġġ għad-Direttiva 2001/95/KE tal-Parlament Ewropew u tal-Kunsill dwar is-sigurtà ġenerali tal-prodotti (ĠU L 259, 10.10.2019, p. 65).
         
            (4)  Id-Deċiżjoni tal-Kummissjoni 2010/376/UE tat-2 ta’ Lulju 2010 dwar ir-rekwiżiti ta’ sikurezza li għandhom jiġu ssodisfati mill-istandards Ewropej għal ċerti prodotti fl-ambjent tal-irqad għat-tfal skont id-Direttiva 2001/95/KE tal-Parlament Ewropew u tal-Kunsill (ĠU L 170, 6.7.2010, p. 39).
         
            (5)  Id-Deċiżjoni tal-Kummissjoni 2010/9/UE tas-6 ta’ Jannar 2010 dwar ir-rekwiżiti ta’ sikurezza li għandhom jiġu sodisfati mill-istandards Ewropej għal sedili tal-banju, strumenti awżiljari tal-banju u banjijiet u saqajn tagħhom għat-trabi u t-tfal iż-żgħar skont id-Direttiva 2001/95/KE tal-Parlament Ewropew u tal-Kunsill (ĠU L 3, 7.1.2010, p. 23).
         
            (6)  Id-Deċiżjoni tal-Kummissjoni 2011/476/UE tas-27 ta’ Lulju 2011 dwar rekwiżiti ta’ sigurtà li għandhom jiġu ssodisfati mill-istandards Ewropej għal tagħmir fiss għat-taħriġ skont id-Direttiva 2001/95/KE tal-Parlament Ewropew u tal-Kunsill (ĠU L 196, 28.7.2011, p. 16).
      
      
         
            ANNESS
            L-Anness I tad-Deċiżjoni ta’ Implimentazzjoni (UE) 2019/1698 huwa emendat kif ġej:
            
                        (1)
                     
                     
                        ir-ringiela 37 hija sostitwita b’dan li ġej:
                        
                                    “37
                                 
                                 
                                    EN OSI 12863:2010
                                    Metodu standard ta’ ttestjar għall-valutazzjoni tal-propensità ta’ qbid tas-sigaretti (ISO 12863:2010)
                                    EN ISO 12863:2010/AC:2011
                                    EN ISO 12863:2010/A1:2016”;
                                 
                              
                  
                        (2)
                     
                     
                        jiddaħħlu r-ringieli li ġejjin 52a, 52b u 52c:
                        
                                    “52a
                                 
                                 
                                    EN 16890:2017
                                    Għamara tat-tfal - Saqqijiet għall-cots u għall-bennieni - Rekwiżiti ta’ sigurtà u metodi ta’ ttestjar
                                 
                              
                                    52b
                                 
                                 
                                    EN 17022:2018
                                    Oġġetti għall-kura tat-tfal - Għajnuniet għall-għawm - Rekwiżiti ta’ sigurtà u metodi ta’ ttestjar
                                 
                              
                                    52c
                                 
                                 
                                    EN 17072:2018
                                    Oġġetti għall-kura tat-tfal - banjijiet, stands u tagħmir mhux awtonomu tal-għawm - Rekwiżiti ta’ sigurtà u metodi ta’ ttestjar”;
                                 
                              
                  
                        (3)
                     
                     
                        ir-ringiela 57 hija sostitwita b’dan li ġej:
                        
                                    “57
                                 
                                 
                                    EN ISO 20957-9:2016
                                    Tagħmir fiss ta’ taħriġ - Parti 9: Tagħmir ta’ taħriġ elittiku, rekwiżiti ta’ sigurtà speċifiċi addizzjonali u metodi ta’ ttestjar (ISO 20957-9:2016)
                                    EN ISO 20957-9:2016/A1:2019”.